钦定古今图书集成/明伦汇编/官常典/第748卷 > 沈元鉴
## 钦定古今图书集成/明伦汇编/官常典/第748卷 > 沈元鉴

按《金坛县志》：“元鉴，字镜亭。崇祯十三年，授湖广随州吏目。牧民有方，监筑土城，务令坚固，不辞劳苦。十四
年，流寇张献忠犯随，元鉴同知州昼夜防御，阅两月，
援兵不至，城陷，知州遁。元鉴率兵力战，不克，被执。贼
胁令降，元鉴曰：‘有死而已，不作贼也’。遂被害。其子文
渊赴难，贼剸其手，死而复苏，负骸骨归葬镇江城南”
磨笄山下。